“สทท.” ปักธงปี 65 นักท่องเที่ยวต่างชาติ 16 ล้านคน รายได้สะพัด 1.2 ล้านลบ.
“สทท.” มั่นใจปี 65 ท่องเที่ยวไทยฟื้น ช่วยกระตุ้นเศรษฐกิจไทย ตั้งเป้านักท่องเที่ยวต่างชาติ 16 ล้านคน รายได้สะพัด 1.2 ล้านลบ.
“สทท.” มั่นใจปี 65 ท่องเที่ยวไทยฟื้น ตั้งเป้านักท่องเที่ยวต่างชาติ 16 ล้านคน รายได้สะพัด 1.2 ล้านลบ.
28 มี.ค. 2565

สภาอุตสาหกรรมท่องเที่ยวแห่งประเทศไทย (สทท.) เผยดัชนีความเชื่อมั่นผู้ประกอบธุรกิจการท่องเที่ยวในประเทศไทย ไตรมาส 1/2565 อยู่ที่ 44 สะท้อนสถานการณ์การท่องเที่ยวที่ยังอยู่ในระดับต่ำกว่าปกติมากที่สุด แม้จะดีกว่าช่วงเดียวกันของปีก่อน และต่ำกว่าไตรมาสที่ผ่านมาเล็กน้อย
ทั้งนี้ เป็นผลจากการระบาดของไวรัสโควิดสายพันธุ์โอมิครอนในไตรมาสนี้ รวมถึงปัจจัยจากสงครามระหว่างรัสเซีย-ยูเครน ส่งผลให้ราคาน้ำมันปรับตัวสูงขึ้นเกือบ 40% ทำให้ต้นทุนการเดินทางเพิ่มขึ้น ส่งผลต่ออารมณ์ในการจับจ่ายและการเดินทางท่องเที่ยวภายในประเทศให้ชะลอตัวลงในปลายไตรมาสนี้
อย่างไรก็ดี สทท. เชื่อมั่นว่า การท่องเที่ยวของไทยจะพลิกฟื้น และกลับมาเป็นเครื่องจักรสำคัญในการกระตุ้นเศรษฐกิจ สร้างรายได้ 20% ของ GDP ประเทศ สร้างงานให้คน 7.5 ล้านคนได้อีกครั้ง โดยตั้งเป้าปีนี้จะต้องมีนักท่องเที่ยวต่างชาติ 16 ล้านคนสร้างรายได้ 1.2 ล้านล้านบาท